31994L0053
L 299/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 94/53/ЕО НА КОМИСИЯТА
от 15 ноември 1994 година
за изменение на член 2 от Директива 93/91/ЕИО за привеждане в съответствие с техническия прогрес на Директива 78/316/ЕИО на Съвета за сближаване на законодателствата на държавите-членки относно вътрешната инсталация на моторните превозни средства (идентификация на устройствата за управление, на контролните сигнални устройства и на индикаторите)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение на моторните превозни средства и на техните ремаркета (1), последно изменена с Директива 93/81/ЕИО на Комисията (2), и в частност член 13, параграф 2 от него,
като взе предвид Директива 78/316/ЕИО на Съвета от 21 декември 1977 г. за сближаване на законодателствата на държавите-членки относно вътрешната инсталация на моторните превозни средства (идентификация на устройствата за управление, на контролните сигнални устройства и на индикаторите) (3), последно изменена с Директива 93/91/ЕИО на Комисията (4), и в частност член 4 от него,
като има предвид, че не е необходимо превозните средства, типово одобрени в съответствие с разпоредбите на Директива 78/316/ЕИО, да се модифицират в съответствие с разпоредбите на Директива 93/91/ЕИО;
като има предвид, обаче, че това съответствие трябва да бъде гарантирано за новите типове превозни средства, за които се изисква типово одобрение на ЕО относно идентификацията на устройствата за управление, на контролните сигнални устройства и на индикаторите, считано от 1 октомври 1995 година;
като има предвид, че разпоредбите на настоящата директива са съобразени със становището на Комитета за привеждане в съответствие с техническия прогрес, създаден с Директива 70/156/ЕИО,
ПРИЕ НАСТОЯЩАТА ДИРЕКТИВА:
Член 1
В член 2, параграф 2 от Директива 93/91/EИО третото тире се заличава, както и думата „и“ в края на второто тире, а запетайката в края на първото тире се заменя с думата „и“.
Член 2
1. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, преди 31 март 1995 година. Те незабавно информират Комисията за това.
2. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.
3. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
Член 3
Настоящата директива влиза в сила на двадесетия ден след нейното публикуване в Официален вестник на Европейските общности.
Съставено в Брюксел на 15 ноември 1994 година.